Kredit od dva dolara!? - I to može biti pomoć
Putem web-stranice Kiva Bob Harris i njegovi prijatelji posudili su više od milion i 600 hiljada dolara kroz mini-kredite
Mini-kreditiranje putem Interneta nije biznis na kojem se zarađuje. Kreditorima je najveća nagrada saznanje da su pomogli nekome da se koliko toliko izvuče iz siromaštva. Internet je, uz sve što pruža korisnicima, i most kojim sve više i više bivaju uvezivani ljudi u siromašnim zemljama, spremni naporno raditi, i ljudi u razvijenim zemljama spremni posuditi određenu sumu novca i tako pomoći pokretanje nekog posla koji tim siromašnim može značiti jako mnogo. Birati kome i posuđivati može svako ko to želi putem web-stranice Kiva, a mini-krediti uglavnom odlaze u ruke porodica u nerazvijenim regionima Afrike i Azije. I vraćanje kredita i njihovo reinvestiranje takođe teče on-line. Kredit od samo dva dolara pomogao je jednoj ženi u Burundiju da počne praviti pivo od banana. Njen primjer je jedan od mnogih prezentiranih u multimedijalnoj izložbi priređenoj u centru za kulturu Skirball u Los Angelesu. Osnovni cilj te izložbe je pokazati kakav efekat mogu imati mini-krediti dati siromasima u zemljama u razvoju. Svaki dolar koji posjetioci plate kao ulaznicu odlazi u fond za mini-kreditiranje. Osim ulaznica, svako ko to želi može biti mini-kreditor i može to činiti od kuće on-line putem web stranice Kiva, jednog od partnera projekta mini-kreditiranja. Mini-krediti nisu bespovratni poklon. Predstavnici web-stranice Kiva tvrde da je procenat vraćanja mini-posudbi 98 odsto. Bob Harris je napravio skoro 4 hiljade malih investicija širom svijeta i sa zadovoljtsvom kaže: Amerikanac armenskog porijekla Peter Tashjian posuđuje novac Armencima koji u gradovina žele početi neki posao, ili onima koji žele pokušati sa proizvodnjom mlijeka. - kaže on. Bob Harris putuje svijetom i piše o viđenom i doživljenom. Siromaštvo siromašnih doživio je iz prve ruke. To ga je podstaklo da formira poveliku grupu istomišljenika. Putem web-stranice Kiva on i njegovi prijatelji posudili su više od 1,6 miliona dolara kroz preko 61.000 mini-kredita. Prosječna veličina kredira bila je 27 dolara. ističe on. Mini-kreditiranje putem Interneta nije biznis na kojem se zarađuje. Kreditorima je najveća nagrada saznanje da su pomogli nekome da se koliko toliko izvuče iz siromaštva.